Κυβέρνηση Δημητρίου Ράλλη 1903

Η (2η) Κυβέρνηση Δημητρίου Ράλλη 1903 (Ιούνιος - Δεκέμβριος 1903) διαδέχθηκε τη βραχύβια Κυβέρνηση Θεοτόκη του Ιουνίου 1903.ΦΕΚ Α 141 /1903  

 Ιστορικό 
Ο βασιλιάς έδωσε, μετά την παραίτηση Θεοτόκη, έδωσε την εντολή σχηματισμού κυβέρνησης στον Δημήτριο Ράλλη, αρχηγό του τέταρτου κόμματος της Βουλής σύμφωνα με τις εκλογές του 1902. Στην κυβέρνηση που σχημάτισε συμμετείχαν και στελέχη του κόμματος του Δηλιγιάννη. Καθόλο το διάστημα παραμονής του στην κυβέρνηση η Βουλή παρέμεινε κλειστή λόγω θέρους ενώ ο ίδιος παρέτεινε την αναστολή των εργασιών του κοινοβουλίου επιχειρώντας παράλληλα να διαλύσει το κόμμα του Δηλιγιάννη.Τάσος Βουρνάς, Ιστορία της νεώτερης και σύγχρονης Ελλάδας, εκδόσεις Πατάκη, Αθήνα 1997, τόμος Α, σελ. 571 

Αν και ο ίδιος επιχείρησε να πείσει τον Βασιλιά να διαλύσει την βουλή και να προκηρύξει εκλογές, το αίτημά του δεν έγινε δεκτό με αποτέλεσμα να παραιτηθεί τον Δεκέμβριο του ίδιου έτους, όταν και η βουλή ξεκίνησε την λειτουργία της.Ιστορία του Ελληνικού Έθνους, Εκδοτική Αθηνών, τόμος ΙΔ, σελ. 178 

Κατά τη διάρκεια της διακυβέρνησής του ψηφίστηκε το νομοσχέδιο σχετικά με την αναδιοργάνωση του στρατού και έλαβαν χώρα ταραχές που έμειναν στην ιστορία ως «Ορεστειακά». Αφορμή για τις ταραχές αυτές, που είχαν άμεση σχέση με το γλωσσικό ζήτημα, ήταν η παράσταση της Ορέστειας του Αισχύλου, σε μετάφραση στη δημοτική, που ανέβηκε από το Βασιλικό θέατρο.

Σύνθεση υπουργικού συμβουλίου

 «Πρωθυπουργός» - («Πρόεδρος του υπουργικού συμβουλίου»):  Δημήτριος Ράλλης
 «Επί των Εξωτερικών υπουργός»:   Δημήτριος Ράλλης
 «Επί των Εσωτερικών υπουργός»: Κυριακούλης Μαυρομιχάλης
 «Επί των Οικονομικών υπουργός»: προσωρινά, Δημήτριος Ράλλης
 «Επί των Στρατιωτικών υπουργός»: συνταγματάρχης Ιωάννης Κωνσταντινίδης
 «Επί της Δικαιοσύνης υπουργός»: Παναγιώτης Μερλόπουλος
 «Επί των Εκκλησιαστικών και της Δημοσίας εκπαιδεύσεως υπουργός»: Θεόδωρος Φαρμακόπουλος
 «Επί των Ναυτικών υπουργός»:  προσωρινά, Ιωάννης Κωνσταντινίδης

Πηγές
 Γεώργιος Ασπρέας:  «Πολιτική ιστορία της νεωτέρας Ελλάδας», β' έκδοση, τόμος Γ', 1930, https://anemi.lib.uoc.gr/metadata/8/1/0/metadata-1460008411-428532-12286.tkl

Αναφορές

1903 06 28
Κατηγορία:1903